Јужноафричка Република (холандски: "-{Zuid-Afrikaansche Republiek}-" или ZAR, не треба мешати са каснијом Јужноафричком Републиком), Трансвал и понекад Република Трансвал, била је независна и међународно призната национална држава у јужној Африци од 1852. до 1902. године. Независни суверенитет републике формално је признала Велика Британија потписивањем Конвенције реке Санд 17. јануара 1852. године. Република је, под премијером Полом Кругером, поразила британске снаге у Првом бурском рату и остала независна до краја Другог бурског рата 31. маја 1902. године, када је била преморана да се преда Британцима. Територија Јужноафричке републике после овог рата постала је позната као Трансвалска колонија.